**ՀԻՄՆԱՎՈՐՈՒՄ**

**«ԼՈԻՔ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

 «ԼՈԻՔ» սահմանափակ պատասխանատվության ընկերությունը ցանկություն է հայտնել  ՀՀ Կոտայքի մարզի Աբովյան համայնքի գյուղ Պտղնի 3-րդ փողոց 30/1  հասցեում բնակելի թաղամաս կառուցելու համար, որի կապակցությամբ 2024թ. Հունիսի 19-ին ժամը 11։00-ին Պտղնի բնակավայրի վարչական ղեկավարի նստավայրում տեղի է ունեցել հանրային քննարկում։ Արդյունքում «ԼՈԻՔ» սահմանափակ պատասխանատվության ընկերության Պտղնի բնակավայրի 3-րդ փողոց 30/1  հասցեում բնակելի թաղամաս կառուցելու ծրագիրը մասնակիցների կողմից հավանության է արժանացել։

Աբովյան համայնքի ավագանու որոշման նախագծի ընդունման դեպքում՝ ընկերության կողմից օրենսդրությամբ սահմանված կարգով բնակելի թաղամաս կառուցելու դեպքում համայնքում կբարելավվի բնակչության կենսամակարդակը, կբարեկարգվեն տարածքները, կիրականացվեն կանաչապատման աշխատանքներ, որի արդյունքում համայնքը կունենա ժամանակակից չափորոշիչներին համապատասխան տեսք, ինչպես նաև կավելանա համայնքի գույքային ֆոնդը։

Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**